CELEX: 32016D0929(01)
Language: hu
Date: 2016-09-28 00:00:00
Title: A Bizottság végrehajtási határozata (2016. szeptember 28.) a 2019-ben, 2020-ban és 2021-ben lejáró hatóanyag-jóváhagyások meghosszabbítása iránti kérelmek értékelésére vonatkozó munkaprogramnak az 1107/2009/EK európai parlamenti és tanácsi rendelet szerinti létrehozásáról

29.9.2016   
            
            
               HU
            
            
               Az Európai Unió Hivatalos Lapja
            
            
               C 357/9
            
         A BIZOTTSÁG VÉGREHAJTÁSI HATÁROZATA
   (2016. szeptember 28.)
   a 2019-ben, 2020-ban és 2021-ben lejáró hatóanyag-jóváhagyások meghosszabbítása iránti kérelmek értékelésére vonatkozó munkaprogramnak az 1107/2009/EK európai parlamenti és tanácsi rendelet szerinti létrehozásáról
   (2016/C 357/05)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és a tanácsi rendeletre (1), és különösen annak 18. cikkére,
   mivel:
   
               (1)
            
            
               Az 1107/2009/EK rendeletnek megfelelően jóváhagyottnak tekintendő és az 540/2011/EK rendelet (2) mellékletének A. részében felsorolt számos hatóanyag jóváhagyásának lejárati ideje 2019. január 1-je és 2021. december 31-e között lett rögzítve. A 686/2012/EU bizottsági végrehajtási rendelet (3) mellékletének B. része felsorolja ezeket hatóanyagokat, és a meghosszabbítási eljáráshoz végzendő értékelést felosztja a tagállamok között, az egyes hatóanyagokhoz jelentéstevő és társjelentéstevő tagállamot jelölve ki.
            
         
               (2)
            
            
               Tekintettel a hatóanyagok meghosszabbítására vonatkozó ilyen nagy számú kérelemnek a tagállamok és az Európai Élelmiszerbiztonsági Hatóság általi értékeléséhez szükséges időre és erőforrásokra, az 1107/2009/EK rendelet 18. cikke alapján gondoskodni kell egy olyan munkaprogram kidolgozásáról, amely csoportosítja a hasonló hatóanyagokat, és az emberek és állatok egészségét, valamint a környezetet érintő biztonsági megfontolásokon alapuló prioritásokat határoz meg.
            
         
               (3)
            
            
               Az 1107/2009/EK rendelet (17) preambulumbekezdésében foglaltak alapján az alacsony kockázatú anyagokat meg kell nevezni, valamint az ezeket tartalmazó növényvédő szerek forgalomba hozatalát meg kell könnyíteni. A 2009/128/EK európai parlamenti és a tanácsi irányelv (4) célkitűzéseinek megfelelően azon növényvédő szerek használatát kell előmozdítani, amelyek a legkevésbé vannak negatív hatással az emberi és állati egészségre, valamint a környezetre. A programnak ezért csoportosítania kell az alacsony kockázatú hatóanyagokat annak érdekében, hogy azok értékelése elsőbbséget kapjon jóváhagyásuk idejében történő megújítására való tekintettel.
            
         
               (4)
            
            
               Továbbá azokat az anyagokat is meg kell határozni, amelyeknél tulajdonságaikból adódóan fennáll annak az esélye, hogy nem felelnek meg az 1107/2009/EK rendelet II. mellékletének 3.6.2–3.6.5. és 3.7. pontjaiban meghatározott jóváhagyási kritériumoknak. A programnak csoportosítania kell az anyagokat az értékelés rangsorolása érdekében.
            
         
               (5)
            
            
               A meghosszabbítási kérelmek értékelését végző hatóságok számára rendelkezésre álló erőforrásokat tekintve nem kizárható, hogy a hatóanyagok értékelésének e határozat általi rangsorolása eredményeképpen néhány hatóanyag érvényességi ideje hamarabb lejár, minthogy az adott hatóanyag jóváhagyásának meghosszabbításáról döntés születne. Ilyen esetekben az adott hatóanyagok jóváhagyási idejét az 1107/2009/EK rendelet 17. cikkével összhangban idejében meg kell meghosszabbítani.
            
         
               (6)
            
            
               Az értékelésük prioritása alapján hasonló hatóanyagok csoportosításának elrendelésén felül az 1107/2009/EK rendelet 18. cikke kimondja, hogy a munkaprogramnak ki kell terjednie bizonyos további elemekre is. A 844/2012/EU bizottsági végrehajtási rendelet (5) és a 686/2012/EU bizottsági végrehajtási rendelet szolgál az 1107/2009/EK rendelet 18. cikke második bekezdése a)–e), illetve f) pontjának végrehajtására.
            
         A KÖVETKEZŐKÉPPEN HATÁROZOTT:
   Egyetlen cikk
   Az e határozat mellékletében meghatározott munkaprogram elfogadásra kerül.
   
      Kelt Brüsszelben, 2016. szeptember 28-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 309., 2009.11.24., 1. o.
   
   
      (2)  HL L 153., 2011.6.11., 1. o.
   
   
      (3)  A Bizottság 2012. július 26-i 686/2012/EU végrehajtási rendelete a hatóanyagok meghosszabbítási eljáráshoz végzendő értékelésének tagállamok közötti felosztásáról (HL L 200., 2012.7.27., 5. o.).
   
      (4)  Az Európai Parlament és a Tanács 2009. október 21-i 2009/128/EK irányelve a peszticidek fenntartható használatának elérését célzó közösségi fellépés kereteinek meghatározásáról (HL L 309., 2009.11.24., 71. o.).
   
      (5)  A Bizottság 2012. szeptember 18-i 844/2012/EU végrehajtási rendelete a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).
   
      MELLÉKLET
      
                  1.
               
               
                  A munkaprogram olyan hatóanyagokra vonatkozik, amelyek az 1107/2009/EK rendelettel összhangban jóváhagyottnak tekintendők és az 686/2012/EU végrehajtási rendelet mellékletének B. részében fel vannak sorolva.
               
            
                  2.
               
               
                  Az 1107/2009/EK rendelet 18. cikkében előirt, a hatóanyagok jóváhagyásának meghosszabbítása iránti kérelmek értékelésére vonatkozó prioritások és a hasonló hatóanyagok csoportjai a következők:
                  
                              (1)
                           
                           
                              A tulajdonságaikból eredően potenciálisan alacsony kockázatú hatóanyagként meghatározható hatóanyagok jóváhagyásának meghosszabbítására irányuló kérelmek értékelését előnyben kell részesíteni annak érdekében, hogy a lehető legtöbb alacsony kockázatú hatóanyagot lehessen jóváhagyni késedelem nélkül, vagy a lehető legkevesebb késedelemmel.
                           
                        
                              (2)
                           
                           
                              Előnyben kell részesíteni azon hatóanyagok meghosszabbítására irányuló kérelmek értékelését, amelyeknél tulajdonságaikból adódóan fennáll annak az esélye, hogy nem felelnek meg az 1107/2009/EK rendelet II. mellékletének 3.6.2–3.6.5. és 3.7. pontjaiban meghatározott jóváhagyási kritériumoknak. Ennek megfelelően az ilyen értékeléseket késedelem nélkül, vagy a lehető legkevesebb késedelemmel kell elvégezni.
                           
                        
                              (3)
                           
                           
                              Amennyiben valamely, az (1) és (2) pontban leírt csoportokba nem tartozó hatóanyag esetében valószínűsíthető, hogy a jóváhagyás az adott hatóanyag jóváhagyásának meghosszabbításáról szóló határozat meghozatala előtt lejár, úgy az 1107/2009/EK rendelet 17. cikkével összhangban e hatóanyagok jóváhagyási időtartamát még időben meg kell hosszabbítani.